title: Decizia (UE) 2019/720 a Comisiei din 30 aprilie 2019 privind propunerea de inițiativă cetățenească intitulată „Eliminarea scutirii fiscale pentru carburantul de aviație în Europa” [notificată cu numărul C(2019) 3250]

text:
                  10.5.2019

                  RO

                  Jurnalul Oficial al Uniunii Europene

                  L 122/53

         DECIZIA (UE) 2019/720 A COMISIEI
         din 30 aprilie 2019
         privind propunerea de inițiativă cetățenească intitulată „Eliminarea scutirii fiscale pentru carburantul de aviație în Europa”

               [notificată cu numărul C(2019) 3250]

         (Numai textul în limba engleză este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 211/2011 al Parlamentului European și al Consiliului din 16 februarie 2011 privind inițiativa cetățenească (1), în special articolul 4,
         întrucât:

                     (1)

                     Obiectul propunerii de inițiativă cetățenească intitulate „Eliminarea scutirii fiscale pentru carburantul de aviație în Europa” este următorul: „Facem apel la Comisia Europeană să propună statelor membre introducerea unei taxe pe carburantul de aviație (kerosen). Sectorul aviației beneficiază de avantaje fiscale, în ciuda faptului că este una dintre sursele de emisii de gaze cu efect de seră care înregistrează cea mai rapidă creștere.”

                     (2)

                     Obiectivele propunerii de inițiativă cetățenească sunt următoarele: „Industria aviatică beneficiază de multe scutiri injuste de taxe, în timp ce alternativele mai ecologice la acest tip de transport sunt supuse unor taxe ridicate. Carburantul de aviație rămâne neimpozitat în Europa, iar statele membre nu impun TVA pe biletele de avion, ceea ce sporește tot mai mult atractivitatea transportului aerian, în ciuda faptului că acesta are cel mai mare factor de emisie de CO2. Impozitarea kerosenului i-ar permite UE să își sporească substanțial finanțarea pentru o mobilitate mai ecologică, dat fiind că transportul este sectorul cu cea mai rapidă creștere a emisiilor de gaze cu efect de seră.”

                     (3)

                     Tratatul privind Uniunea Europeană (TUE) consolidează cetățenia Uniunii și îmbunătățește și mai mult funcționarea democratică a Uniunii prin dispozițiile care prevăd, printre altele, că fiecare cetățean trebuie să aibă dreptul de a participa la viața democratică a Uniunii prin intermediul unei inițiative cetățenești europene.

                     (4)

                     În acest scop, procedurile și condițiile necesare pentru o inițiativă cetățenească ar trebui să fie clare, simple, ușor de aplicat și proporționale cu natura inițiativei, astfel încât să încurajeze participarea cetățenilor și să aducă Uniunea mai aproape de cetățeni.

                     (5)

                     În ceea ce privește dispozițiile referitoare la armonizarea legislațiilor privind impozitul pe cifra de afaceri, accizele și alte impozite indirecte, în măsura în care această armonizare este necesară pentru a asigura instituirea și funcționarea pieței interne și pentru a evita denaturarea concurenței, în temeiul articolului 113 din Tratatul privind funcționarea Uniunii Europene (TFUE), se pot adopta acte juridice ale Uniunii în scopul punerii în aplicare a tratatelor.

                     (6)

                     Din aceste motive, propunerea de inițiativă cetățenească nu se află în mod vădit în afara sferei de competență a Comisiei în ceea ce privește prezentarea unei propuneri de act juridic al Uniunii în scopul punerii în aplicare a tratatelor, în conformitate cu articolul 4 alineatul (2) litera (b) din regulament.

                     (7)

                     În plus, s-a constituit comitetul cetățenilor și s-au desemnat persoanele de contact, în conformitate cu articolul 3 alineatul (2) din regulament, iar propunerea de inițiativă cetățenească nu este nici vădit abuzivă, neserioasă sau vexatorie și nici nu contravine vădit valorilor Uniunii, prevăzute la articolul 2 din TUE.

                     (8)

                     Prin urmare, propunerea de inițiativă cetățenească intitulată „Eliminarea scutirii fiscale pentru carburantul de aviație în Europa” ar trebui înregistrată,

               ADOPTĂ PREZENTA DECIZIE:

            Articolul 1
            Prin prezenta decizie, se înregistrează propunerea de inițiativă cetățenească intitulată „Eliminarea scutirii fiscale pentru carburantul de aviație în Europa”.

            Articolul 2
            Prezenta decizie intră în vigoare la 10 mai 2019.

            Articolul 3
            Prezenta decizie se adresează organizatorilor (membrilor comitetului cetățenilor) propunerii de inițiativă cetățenească intitulate „Eliminarea scutirii fiscale pentru carburantul de aviație în Europa”, reprezentați de domnul Timothée Niels Pierre Jacques GALVAIRE și de domnul Anastasios PAPACHRISTOU, care acționează în calitate de persoane de contact.

            Adoptată la Bruxelles, 30 aprilie 2019.

                  Pentru Comisie

               Frans TIMMERMANS

                  Vicepreședinte

            (1)  JO L 65, 11.3.2011, p. 1.


title: Decizia (UE) 2019/722 a Comisiei din 30 aprilie 2019 privind propunerea de inițiativă cetățenească intitulată „Stoparea comerțului cu coloniile israeliene din teritoriile palestiniene ocupate” [notificată cu numărul C(2019) 3305]

text:
                  10.5.2019

                  RO

                  Jurnalul Oficial al Uniunii Europene

                  L 122/57

         DECIZIA (UE) 2019/722 A COMISIEI
         din 30 aprilie 2019
         privind propunerea de inițiativă cetățenească intitulată „Stoparea comerțului cu coloniile israeliene din teritoriile palestiniene ocupate”

               [notificată cu numărul C(2019) 3305]

         (Numai textul în limba engleză este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 211/2011 al Parlamentului European și al Consiliului din 16 februarie 2011 privind inițiativa cetățenească (1), în special articolul 4,
         întrucât:

                     (1)

                     Obiectul propunerii de inițiativă cetățenească intitulată „Stoparea schimburilor cu coloniile israeliene din teritoriile palestiniene ocupate” este formulat după cum urmează: „Pentru a nu recunoaște sau a susține încălcarea legislației internaționale și a drepturilor omului de către Israel, UE are obligația de a pune capăt schimburilor comerciale cu așezările israeliene care colonizează teritoriile palestiniene ocupate.”

                     (2)

                     Obiectivele propunerii de inițiativă cetățenească sunt următoarele: „Comisia Europeană are competență exclusivă în ceea ce privește schimburile comerciale. În acest sens, și având în vedere obligația care îi revine în temeiul dreptului internațional de a nu recunoaște sau susține acțiunile abuzive ale Israelului în Palestina ocupată, Comisia trebuie: 1. să recunoască oficial că schimburile comerciale cu coloniile israeliene sunt interzise atât pentru UE în ansamblu, cât și pentru toate statele membre; 2. să adopte un act legislativ care să garanteze că bunurile și serviciile care provin integral sau parțial din astfel de colonii nu vor mai intra pe piața europeană.”

                     (3)

                     Tratatul privind Uniunea Europeană (TUE) consolidează cetățenia Uniunii și îmbunătățește și mai mult funcționarea democratică a Uniunii prin dispozițiile care prevăd, printre altele, că fiecare cetățean trebuie să aibă dreptul de a participa la viața democratică a Uniunii prin intermediul unei inițiative cetățenești europene.

                     (4)

                     În acest scop, procedurile și condițiile necesare pentru o inițiativă cetățenească ar trebui să fie clare, simple, ușor de aplicat și proporționale cu natura inițiativei, astfel încât să încurajeze participarea cetățenilor și să aducă Uniunea mai aproape de cetățeni.

                     (5)

                     Un act juridic care să stabilească obiectul propunerii de inițiativă cetățenească ar putea fi adoptat numai în temeiul articolului 215 din TFUE.

                     (6)

                     Cu toate acestea, o condiție prealabilă pentru adoptarea unui act juridic în temeiul articolului 215 din TFUE este adoptarea unei decizii în conformitate cu titlul V capitolul 2 din Tratatul privind Uniunea Europeană, care prevede întreruperea sau reducerea totală sau parțială a relațiilor economice și financiare cu țara terță în cauză. Nu este de competența Comisiei să prezinte propuneri de decizie în acest sens. În lipsa unei decizii corespunzătoare adoptate în conformitate cu titlul V capitolul 2 din Tratatul privind Uniunea Europeană, Comisia nu are competența de a prezenta o propunere de act legislativ care urmează să fie adoptat în temeiul articolului 215 din TFUE.

                     (7)

                     Din aceste motive, propunerea de inițiativă cetățenească intitulată „Stoparea comerțului cu coloniile israeliene din teritoriile palestiniene ocupate” se află în mod vădit în afara sferei de competență a Comisiei în ceea ce privește prezentarea unei propuneri de act juridic al Uniunii în scopul punerii în aplicare a tratatelor, astfel cum se prevede la articolul 4 alineatul (2) litera (b), coroborat cu articolul 2 punctul 1 din regulamentul menționat mai sus,

               ADOPTĂ PREZENTA DECIZIE:

            Articolul 1
            Se refuză înregistrarea propunerii de inițiativă cetățenească intitulată „Stoparea comerțului cu coloniile israeliene din teritoriile palestiniene ocupate”.

            Articolul 2
            Prezenta decizie se adresează organizatorilor (membrilor comitetului cetățenilor) propunerii de inițiativă cetățenească intitulate „Stoparea comerțului cu coloniile israeliene din teritoriile palestiniene ocupate”, reprezentați de [date personale șterse în urma consultării organizatorilor], care acționează în calitate de persoane de contact.

            Adoptată la Bruxelles, 30 aprilie 2019.

                  Pentru Comisie

               Frans TIMMERMANS

                  Vicepreședinte

            (1)  JO L 65, 11.3.2011, p. 1.


title: Decizia Comisiei din 10 mai 2019 de modificare a Deciziei 2012/C 198/06 de instituire a unui grup de experți multisectorial și independent, în vederea furnizării de asistență de specialitate cu privire la modalitățile eficiente de a investi în domeniul sănătății

text:
                  21.5.2019

                  RO

                  Jurnalul Oficial al Uniunii Europene

                  C 174/3

         DECIZIA COMISIEI
         din 10 mai 2019
         de modificare a Deciziei 2012/C 198/06 de instituire a unui grup de experți multisectorial și independent, în vederea furnizării de asistență de specialitate cu privire la modalitățile eficiente de a investi în domeniul sănătății
         (2019/C 174/04)
         COMISIA EUROPEANĂ,
         având în vedere Tratatul privind funcționarea Uniunii Europene,
         întrucât:

                     (1)

                     În temeiul articolului 168 alineatul (2) din Tratatul privind funcționarea Uniunii Europene, statele membre își coordonează, în cooperare cu Comisia, politicile și programele în domeniile menționate la alineatul (1) din articolul respectiv. Comisia poate adopta, în strâns contact cu statele membre, orice inițiativă utilă promovării acestei coordonări, în special inițiative menite să stabilească orientările și indicatorii, să organizeze schimbul celor mai bune practici și să pregătească elementele necesare pentru supravegherea și evaluarea periodică.

                     (2)

                     Decizia 2012/C 198/06 a Comisiei (1) a instituit un grup de experți privind modalitățile eficiente de a investi în domeniul sănătății (denumit în continuare „grupul”), pentru a oferi Comisiei asistență independentă și multisectorială cu privire la modalitățile eficiente de a investi în domeniul sănătății.

                     (3)

                     Decizia 2012/C 198/06 a fost inițial destinată să se aplice până la 1 octombrie 2015. Decizia 2015/6719 a Comisiei (2) a prelungit aplicabilitatea Deciziei 2012/C 198/06 cu patru ani, până la 1 octombrie 2019.

                     (4)

                     Grupul rămâne mecanismul cel mai potrivit pentru continuarea dezvoltării cunoștințelor si a expertizei cu caracter transnațional în domeniul sistemelor de sănătate, care pot sta la baza politicilor la nivel național și la nivelul Uniunii, și pentru furnizarea de asistență de specialitate, contribuind astfel la eficacitatea, accesibilitatea și soliditatea sistemelor de sănătate.

                     (5)

                     Astfel, este esențial ca grupul să continue să furnizeze asistență de specialitate privind modalitățile eficiente de a investi în domeniul sănătății, beneficiind de expertiza disponibilă în cadrul Uniunii și în afara acesteia, în funcție de necesități.

                     (6)

                     Perioada de aplicare a Deciziei 2012/C 198/06 ar trebui prelungită cu 3 ani până la 31 decembrie 2022, astfel încât să permită grupului să funcționeze pe durata următoarei perioade de numire.

                     (7)

                     Prin urmare, Decizia 2012/C 198/06 ar trebui modificată în consecință,

               DECIDE:

            Articol unic
            Articolul 6 din Decizia 2012/C 198/06 se înlocuiește cu următorul text:

                  „Articolul 6
                  Aplicabilitate
                  Prezenta decizie se aplică până la 31 decembrie 2022.”

            Adoptată la Bruxelles, 10 mai 2019.

                  Pentru Comisie

               Jyrki KATAINEN

                  Vicepreședinte

            (1)  Decizia 2012/C 198/06 a Comisiei din 5 iulie 2012 de instituire a unui grup de experți multisectorial și independent, în vederea furnizării de asistență de specialitate cu privire la modalitățile eficiente de a investi în domeniul sănătății (JO C 198, 6.7.2012, p. 7).

            (2)  Decizia 2015/6719 a Comisiei din 30 septembrie 2015 de modificare a Deciziei 2012/C 198/06 de instituire a unui grup de experți multisectorial și independent, în vederea furnizării de asistență de specialitate cu privire la modalitățile eficiente de a investi în domeniul sănătății [C(2015) 6719 final].


title: Decizia Comisiei din 17 mai 2019 de instituire a Grupului de experți al Comisiei privind venitul național brut (Text cu relevanță pentru SEE.)

text:
                  21.5.2019

                  RO

                  Jurnalul Oficial al Uniunii Europene

                  C 174/5

         DECIZIA COMISIEI
         din 17 mai 2019
         de instituire a Grupului de experți al Comisiei privind venitul național brut
         (Text cu relevanță pentru SEE)
         (2019/C 174/06)
         COMISIA EUROPEANĂ,
         având în vedere Tratatul privind funcționarea Uniunii Europene,
         întrucât:

                     (1)

                     În temeiul articolului 338 din Tratatul privind funcționarea Uniunii Europene (TFUE), Parlamentul European și Consiliul adoptă măsuri în vederea elaborării de statistici, în cazul în care acest lucru este necesar pentru îndeplinirea activităților Uniunii.

                     (2)

                     În temeiul articolului 4 din Regulamentul (UE) 2019/516 al Parlamentului European și al Consiliului (1), Comisia trebuie să instituie un grup oficial de experți, compus din reprezentanți ai tuturor statelor membre și prezidat de un reprezentant al Comisiei, care să consilieze Comisia și să își exprime punctele de vedere în ceea ce privește comparabilitatea, fiabilitatea și exhaustivitatea calculelor referitoare la venitul național brut (VNB), să examineze aspecte legate de punerea în aplicare a Regulamentului (UE) 2019/516 și să emită avize anuale cu privire la adecvația datelor referitoare la VNB transmise de statele membre în scopuri legate de resursele proprii.

                     (3)

                     Prin urmare, este necesar să se instituie un grup de experți („Grupul de experți VNB”) în domeniul VNB și să se definească sarcinile, structura și funcționarea acestuia.

                     (4)

                     Grupul de experți VNB ar trebui să emită în fiecare an un aviz cu privire la adecvația datelor referitoare la VNB transmise anual de către statele membre în vederea utilizării în cadrul sistemului de resurse proprii al Uniunii Europene.

                     (5)

                     Grupul de experți VNB ar trebui să fie compus din experți în domeniul conturilor naționale ai autorităților naționale de statistică din statele membre.

                     (6)

                     Ar trebui să se prevadă reguli privind divulgarea de informații de către membrii Grupului de experți VNB.

                     (7)

                     Datele cu caracter personal ar trebui prelucrate în conformitate cu Regulamentul (UE) 2018/1725 al Parlamentului European și al Consiliului (2),

               DECIDE:

            Articolul 1
            Obiect
            Se instituie Grupul de experți al Comisiei privind venitul național brut (denumit în continuare „Grupul de experți VNB”).

            Articolul 2
            Sarcini
            Sarcinile Grupului de experți VNB sunt următoarele:

                        (a)

                        să consilieze Comisia și să își exprime opiniile, fără a aduce atingere articolului 2 alineatul (3) din Regulamentul (UE) nr. 549/2013 al Parlamentului European și al Consiliului (3), cu privire la comparabilitatea, fiabilitatea și exhaustivitatea calculelor VNB;

                        (b)

                        să examineze aspectele legate de punerea în aplicare a Regulamentului (UE) 2019/516;

                        (c)

                        să examineze anual datele transmise în conformitate cu articolul 2 alineatul (2) din Regulamentul (UE) 2019/516 și raportul prezentat în conformitate cu articolul 2 alineatul (3) din regulamentul respectiv cu privire la sursele și metodele de calcul al VNB și al componentelor acestuia. Această examinare anuală stă la baza unui aviz al Grupului de experți VNB cu privire la adecvația datelor privind VNB furnizate de statele membre în scopuri legate de resursele proprii în ceea ce privește fiabilitatea, comparabilitatea și exhaustivitatea. Avizul evidențiază principalele documente pe care se bazează examinarea;

                        (d)

                        să asiste Comisia la elaborarea propunerilor legislative și a inițiativelor de politică privind armonizarea venitului național brut în raport cu prețurile pieței;

                        (e)

                        să asiste Comisia la elaborarea actelor delegate care urmează să fie adoptate în temeiul Regulamentului (UE) 2019/516;

                        (f)

                        să asiste Comisia în primele etape ale elaborării actelor de punere în aplicare care urmează să fie adoptate în temeiul Regulamentului (UE) 2019/516, înainte de a fi depuse la Comitetul Sistemului Statistic European în conformitate cu Regulamentul (UE) nr. 182/2011 al Parlamentului European și al Consiliului (4);

                        (g)

                        să faciliteze schimbul de experiență și de bune practici în domeniul armonizării venitului național brut în raport cu prețurile pieței;

                        (h)

                        să consilieze Comisia cu privire la aspectele referitoare la politicile de revizuire a datelor privind VNB.

            Articolul 3
            Consultare
            Comisia se poate adresa Grupului de experți VNB cu privire la orice aspect legat de venitul național brut.

            Articolul 4
            Componență

               (1)   Membrii grupului sunt autoritățile statistice naționale ale statelor membre menționate la articolul 5 alineatul (1) din Regulamentul (CE) nr. 223/2009 al Parlamentului European și al Consiliului (5).

               (2)   Autoritățile statistice naționale ale statelor membre își desemnează reprezentanții și se asigură că aceștia oferă un nivel ridicat de expertiză în procesul de elaborare a conturilor naționale.

            Articolul 5
            Președinte
            Grupul de experți este prezidat de un reprezentant al Comisiei (Eurostat).

            Articolul 6
            Funcționare

               (1)   Grupul de experți VNB acționează la cererea Comisiei (Eurostat), în conformitate cu normele orizontale ale Comisiei privind grupurile de experți (6) („normele orizontale”).

               (2)   Reuniunile grupului au loc, în principiu, la sediul Comisiei.

               (3)   Comisia (Eurostat) asigură serviciile de secretariat. La reuniunile grupului și ale subgrupurilor pot participa funcționari din alte departamente ale Comisiei care sunt interesați de aceste activități.

               (4)   Cu acordul Comisiei (Eurostat), grupul poate decide, cu majoritatea simplă a membrilor săi, ca deliberările să fie publice.

               (5)   Procesele-verbale ale discuțiilor pe marginea fiecărui punct de pe ordinea de zi și ale avizelor emise de Grupul de experți VNB sunt concludente și complete. Procesele-verbale se întocmesc de secretariat, sub responsabilitatea președintelui.

               (6)   Grupul de experți VNB adoptă, când este posibil, prin consens avizele, recomandările și rapoartele sale.

               (7)   În cazul unui vot, rezultatul votului se decide cu majoritatea simplă a membrilor. Membrii care au votat împotrivă sau s-au abținut au dreptul ca la avizele, recomandările sau rapoartele grupului să se anexeze un document care să rezume argumentele pe care se întemeiază poziția lor.

            Articolul 7
            Subgrupuri
            Pentru analizarea unor chestiuni specifice, Comisia (Eurostat) poate înființa subgrupuri al căror mandat este stabilit de Comisie. Subgrupurile își desfășoară activitatea în conformitate cu normele orizontale și sunt subordonate Grupului de experți VNB. După ce și-au îndeplinit mandatul, subgrupurile sunt dizolvate.

            Articolul 8
            Experți invitați
            Comisia (Eurostat) poate invita experți care dețin cunoștințe de specialitate cu privire la un anumit subiect de pe ordinea de zi, pentru a participa, ad-hoc, la activitățile Grupului de experți VNB sau ale subgrupurilor sale.

            Articolul 9
            Observatori

               (1)   Organizațiilor sau entităților publice, altele decât autoritățile statelor membre, li se poate acorda statutul de observator, în conformitate cu normele orizontale, prin invitație directă.

               (2)   Organizațiile sau entitățile publice care au primit statutul de observator își desemnează reprezentanți.

               (3)   Observatorii și reprezentanții acestora pot fi autorizați de președinte să participe la discuțiile Grupului de experți VNB și să furnizeze cunoștințe de specialitate. Aceștia nu au însă drept de vot și nici nu participă la formularea recomandărilor sau a avizelor Grupului de experți VNB.

            Articolul 10
            Regulamentul de procedură
            La propunerea și cu acordul Comisiei (Eurostat), Grupul de experți VNB își adoptă regulamentul de procedură cu majoritatea simplă a membrilor săi, pe baza regulamentului de procedură standard pentru grupurile de experți, în conformitate cu normele orizontale.

            Articolul 11
            Secretul profesional și gestionarea informațiilor clasificate

               (1)   Membrii Grupului de experți VNB și reprezentanții acestora, precum și experții și observatorii invitați respectă obligația privind secretul profesional, care, în temeiul tratatelor și al normelor de aplicare a acestora, se aplică tuturor membrilor instituțiilor și personalului acestora, precum și normele de securitate ale Comisiei privind protecția informațiilor clasificate ale Uniunii, prevăzute în Deciziile (UE, Euratom) 2015/443 (7) și (UE, Euratom) 2015/444 (8) ale Comisiei. Dacă aceste obligații nu sunt respectate, Comisia poate lua toate măsurile necesare.

               (2)   Membrii Grupului de experți VNB și reprezentanții acestora, precum și experții și observatorii invitați respectă confidențialitatea statistică prevăzută în Regulamentul (CE) nr. 223/2009, în special la articolul 20 (Protecția datelor cu caracter confidențial).

            Articolul 12
            Transparența

               (1)   Grupul de experți VNB este înscris în Registrul grupurilor de experți ai Comisiei și al altor entități similare (denumit în continuare „registrul grupurilor de experți”). Numele autorităților statelor membre și numele observatorilor se publică în registrul grupurilor de experți.

               (2)   Toate documentele relevante, inclusiv ordinile de zi, procesele-verbale și documentele depuse de participanți, sunt puse la dispoziție după reuniuni prin intermediul unui link de la registrul grupurilor de experți către un site internet specializat. Accesul la site-urile web specializate nu este condiționat de înregistrarea ca utilizator și nici de alte restricții. Ordinea de zi se publică în timp util înainte de reuniune, iar procesele-verbale se publică fără întârziere după reuniune. Se prevăd excepții de la publicare numai dacă se consideră că divulgarea unui document ar putea submina protecția unui interes public sau privat, conform definiției de la articolul 4 din Regulamentul (CE) nr. 1049/2001 al Parlamentului European și al Consiliului (9).

            Articolul 13
            Cheltuielile aferente reuniunilor

               (1)   Participanții la activitățile grupului de experți nu sunt remunerați pentru serviciile prestate.

               (2)   Cheltuielile de călătorie și de ședere suportate de participanții la activitățile Grupului de experți VNB și ale subgrupurilor aferente pot fi rambursate de Comisie în conformitate cu dispozițiile în vigoare în cadrul Comisiei și în limita creditelor disponibile alocate departamentelor Comisiei în cadrul procedurii anuale de alocare a resurselor.

            Adoptată la Bruxelles, 17 mai 2019.

                  Pentru Comisie

               Marianne THYSSEN

            (1)  Regulamentul (UE) 2019/516 al Parlamentului European și al Consiliului din 19 martie 2019 privind armonizarea venitului național brut la prețurile pieței și de abrogare a Directivei 89/130/CEE, Euratom a Consiliului și a Regulamentului (CE, Euratom) nr. 1287/2003 al Consiliului (Regulamentul VNB) (JO L 91, 29.3.2019, p. 19).

            (2)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

            (3)  Regulamentul (UE) nr. 549/2013 al Parlamentului European și al Consiliului din 21 mai 2013 privind Sistemul european de conturi naționale și regionale din Uniunea Europeană (JO L 174, 26.6.2013, p. 1).

            (4)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).

            (5)  Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene (JO L 87, 31.3.2009, p. 164).

            (6)  Decizia C(2016) 3301 a Comisiei din 30 mai 2016 de instituire a unor norme orizontale privind crearea și funcționarea grupurilor de experți ale Comisiei.

            (7)  Decizia (UE, Euratom) 2015/443 a Comisiei din 13 martie 2015 privind securitatea în cadrul Comisiei (JO L 72, 17.3.2015, p. 41).

            (8)  Decizia (UE, Euratom) 2015/444 a Comisiei din 13 martie 2015 privind normele de securitate pentru protecția informațiilor UE clasificate (JO L 72, 17.3.2015, p. 53).

            (9)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, 31.5.2001, p. 43). Excepțiile menite a proteja securitatea publică, afacerile militare, relațiile internaționale, politica financiară, monetară sau economică, viața privată și integritatea persoanelor, interesele comerciale, procedurile judiciare și consultanța juridică, anchetele/inspecțiile/auditurile și procesul decizional al instituției.


Decizia Comisiei din 22/05/2019 de declarare a unei concentrări compatibilă cu piaţa comună (Cazul COMP/M.9339 - Kennedy Wilson / AXA) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 29/10/2018 de declarare a unei concentrări compatibilă cu piaţa comună (Cazul COMP/M.9019 - Mars, Incorporated / AniCura TC AB) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 17/05/2019 de declarare a unei concentrări compatibilă cu piaţa comună (Cazul COMP/M.9300 - Tyson Foods, Inc. / European and Thai Businesses of BFR S.A.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 27/09/2018 de declarare a unei concentrări compatibilă cu piaţa comună (Cazul COMP/M.8858 - The Boeing Company / Safran S.A.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 23/05/2019 de declarare a unei concentrări compatibilă cu piaţa comună (Cazul COMP/M.9375 - Clearlake Capital Group, L.P., / Insight Venture Management LLC / Appriss Holdings) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 27/03/2019 de declarare a unei concentrări compatibilă cu piaţa comună (Cazul COMP/M.9276 - Sika AG / Financière Dry Mix Solutions SAS) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (PESC) 2019/908 a Comitetului politic și de securitate din 29 mai 2019 privind prelungirea mandatului șefului misiunii Uniunii Europene de sprijinire a supremației legii în Kosovo (EULEX KOSOVO) (EULEX KOSOVO/1/2019)

text:
                  4.6.2019

                  RO

                  Jurnalul Oficial al Uniunii Europene

                  L 145/19

         DECIZIA (PESC) 2019/908 A COMITETULUI POLITIC ȘI DE SECURITATE
         din 29 mai 2019
         privind prelungirea mandatului șefului misiunii Uniunii Europene de sprijinire a supremației legii în Kosovo (*1) (EULEX KOSOVO) (EULEX KOSOVO/1/2019)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38 al treilea paragraf,
         având în vedere Acțiunea comună 2008/124/PESC a Consiliului din 4 februarie 2008 privind misiunea Uniunii Europene de sprijinire a supremației legii în Kosovo, EULEX KOSOVO (1), în special articolul 12 alineatul (2),
         întrucât:

                     (1)

                     În temeiul articolului 12 alineatul (2) din Acțiunea comună 2008/124/PESC, Comitetul politic și de securitate (COPS) este autorizat, în conformitate cu articolul 38 al treilea paragraf din tratat, să adopte deciziile relevante în scopul exercitării controlului politic și a conducerii strategice ale misiunii Uniunii Europene de sprijinire a supremației legii în Kosovo (EULEX KOSOVO), inclusiv decizia de numire a șefului misiunii.

                     (2)

                     La 8 iunie 2018, Consiliul a adoptat Decizia (PESC) 2018/856 (2) prin care Acțiunea comună 2008/124/PESC a fost modificată, iar durata EULEX KOSOVO a fost prelungită până la 14 iunie 2020.

                     (3)

                     La 20 iulie 2016, COPS a adoptat Decizia (PESC) 2016/1207 (3) privind numirea doamnei Alexandra PAPADOPOULOU în calitatea de șef al misiunii EULEX KOSOVO pentru perioada cuprinsă între 1 septembrie 2016 și 14 iunie 2017.

                     (4)

                     La 13 iunie 2017, COPS a adoptat Decizia (PESC) 2017/1012 (4) privind prelungirea mandatului doamnei Alexandra PAPADOPOULOU în calitatea de șef al misiunii EULEX KOSOVO pentru perioada cuprinsă între 15 iunie 2017 și 14 iunie 2018.

                     (5)

                     La 5 iunie 2018, COPS a adoptat Decizia (PESC) 2018/869 (5) privind prelungirea mandatului doamnei Alexandra PAPADOPOULOU în calitatea de șef al misiunii EULEX KOSOVO pentru perioada cuprinsă între 15 iunie 2018 și 14 iunie 2019.

                     (6)

                     La 10 mai 2019, Înaltul Reprezentant al Uniunii pentru afaceri externe și politica de securitate a propus prelungirea mandatului doamnei Alexandra PAPADOPOULOU în calitatea de șef al misiunii EULEX KOSOVO pentru perioada cuprinsă între 15 iunie 2019 și 31 decembrie 2019,

               ADOPTĂ PREZENTA DECIZIE:

            Articolul 1
            Mandatul doamnei Alexandra PAPADOPOULOU în calitatea de șef al misiunii Uniunii Europene de sprijinire a supremației legii în Kosovo (EULEX KOSOVO) se prelungește pentru perioada cuprinsă între 15 iunie 2019 și 31 decembrie 2019.

            Articolul 2
            Prezenta decizie intră în vigoare la data adoptării.

            Adoptată la Bruxelles, 29 mai 2019.

                  Pentru Comitetul politic și de securitate

                  Președintele

               S. FROM-EMMESBERGER

            (*1)  Această denumire nu aduce atingere pozițiilor privind statutul și este conformă cu RCSONU 1244 (1999), precum și cu Avizul CIJ privind Declarația de independență a Kosovoului.

            (1)  JO L 42, 16.2.2008, p. 92.

            (2)  Decizia (PESC) 2018/856 a Consiliului din 8 iunie 2018 de modificare a Acțiunii comune 2008/124/PESC privind misiunea Uniunii Europene de sprijinire a supremației legii în Kosovo (EULEX KOSOVO) (JO L 146, 11.6.2018, p. 5).

            (3)  Decizia (PESC) 2016/1207 a Comitetului politic și de securitate din 20 iulie 2016 privind numirea șefului misiunii Uniunii Europene de sprijinire a supremației legii în Kosovo, EULEX KOSOVO (EULEX KOSOVO/1/2016) (JO L 198, 23.7.2016, p. 49).

            (4)  Decizia (PESC) 2017/1012 a Comitetului politic și de securitate din 13 iunie 2017 privind prelungirea mandatului șefului misiunii Uniunii Europene de sprijinire a supremației legii în Kosovo (EULEX KOSOVO) (EULEX KOSOVO/1/2017) (JO L 153, 16.6.2017, p. 27).

            (5)  Decizia (PESC) 2018/869 a Comitetului politic și de securitate din 5 iunie 2018 privind prelungirea mandatului șefului misiunii Uniunii Europene de sprijinire a supremației legii în Kosovo (EULEX KOSOVO) (EULEX KOSOVO/1/2018) (JO L 149, 14.6.2018, p. 24).


title: Decizia (UE, Euratom) 2019/918 a reprezentanților guvernelor statelor membre din 29 mai 2019 privind numirea unor judecători în cadrul Tribunalului

text:
                  5.6.2019

                  RO

                  Jurnalul Oficial al Uniunii Europene

                  L 146/104

         DECIZIA (UE, Euratom) 2019/918 A REPREZENTANȚILOR GUVERNELOR STATELOR MEMBRE
         din 29 mai 2019
         privind numirea unor judecători în cadrul Tribunalului
         REPREZENTANȚII GUVERNELOR STATELOR MEMBRE ALE UNIUNII EUROPENE,
         având în vedere Tratatul privind Uniunea Europeană, în special articolul 19,
         având în vedere Tratatul privind funcționarea Uniunii Europene, în special articolele 254 și 255,
         având în vedere Tratatul de instituire a Comunității Europene a Energiei Atomice, în special articolul 106a alineatul (1),
         întrucât:

                     (1)

                     Mandatele a 23 de judecători ai Tribunalului expiră la 31 august 2019.

                     (2)

                     În plus, articolul 48 din Protocolul nr. 3 privind Statutul Curții de Justiție a Uniunii Europe, astfel cum a fost modificat prin Regulamentul (UE, Euratom) 2015/2422 al Parlamentului European și al Consiliului (1), prevede că Tribunalul este compus din câte doi judecători pentru fiecare stat membru începând cu 1 septembrie 2019. Articolul 2 litera (c) din regulamentul menționat prevede că mandatul a cinci dintre cei nouă judecători suplimentari care trebuie numiți începând cu 1 septembrie 2019 încetează la 31 august 2025.

                     (3)

                     Este necesară efectuarea unor numiri pentru ocuparea acestor posturi pentru perioada cuprinsă între 1 septembrie 2019 și 31 august 2025.

                     (4)

                     Dl Eugène BUTTIGIEG, dl Anthony COLLINS, dna Ramona FRENDO, dl Colm MAC EOCHAIDH, dl Jan PASSER și dna Vesna TOMLJENOVIĆ au fost propuși pentru un nou mandat.

                     (5)

                     Dna Petra ŠKVAŘILOVÁ-PELZL, dl Johannes LAITENBERGER, dna Gabriele STEINFATT, dl José MARTÍN Y PÉREZ DE NANCLARES, dl Miguel SAMPOL PUCURULL, dna Tamara PERIŠIN și dl Rimvydas NORKUS, ultimul ca înlocuitor al judecătorului propus de către Republica Lituania în contextul reînnoirii parțiale a Tribunalului din 2013, dl Egidijus BIELIŪNAS, au fost propuși pentru un prim mandat de judecător în cadrul Tribunalului.

                     (6)

                     Acești candidați ar trebui să fie numiți pentru un prim mandat de judecător în cadrul Tribunalului înlocuind pe dl Alfred DITTRICH, dl Ignacio ULLOA RUBIO, dl Leopoldo CALVO-SOTELO IBÁÑEZ-MARTÍN și dl Egidijus BIELIŪNAS, precum și pentru posturile suplimentare prevăzute la articolul 2 litera (c) din Regulamentul (UE, Euratom) 2015/2422.

                     (7)

                     Articolul 2 litera (c) din Regulamentul (UE, Euratom) 2015/2422 prevede, de asemenea, că mandatul a patru dintre cei nouă judecători suplimentari care trebuie numiți începând cu 1 septembrie 2019 încetează la 31 august 2022.

                     (8)

                     Dl Iko NÕMM a fost propus pentru postul de judecător în cadrul Tribunalului.

                     (9)

                     Comitetul instituit prin articolul 255 din Tratatul privind funcționarea Uniunii Europene a emis un aviz cu privire la capacitatea dlui Eugène BUTTIGIEG, a dlui Anthony COLLINS, a dnei Ramona FRENDO, a dlui Johannes LAITENBERGER, a dlui Colm MAC EOCHAIDH, a dlui José MARTÍN Y PÉREZ DE NANCLARES, a dlui Iko NÕMM, a dlui Rimvydas NORKUS, a dlui Jan PASSER, a dnei Tamara PERIŠIN, a dlui Miguel SAMPOL PUCURULL, a dnei Petra ŠKVAŘILOVÁ-PELZL, a dnei Gabriele STEINFATT și a dnei Vesna TOMLJENOVIĆ de a exercita funcția de judecător în cadrul Tribunalului,

               ADOPTĂ PREZENTA DECIZIE:

            Articolul 1

               (1)   Sunt numiți judecători în cadrul Tribunalului pentru perioada cuprinsă între 1 septembrie 2019 și 31 august 2025:

                           —

                           dl Eugène BUTTIGIEG;

                           —

                           dl Anthony COLLINS;

                           —

                           dna Ramona FRENDO;

                           —

                           dl Johannes LAITENBERGER;

                           —

                           dl Colm MAC EOCHAIDH;

                           —

                           dl José MARTÍN Y PÉREZ DE NANCLARES;

                           —

                           dl Rimvydas NORKUS;

                           —

                           dl Jan PASSER;

                           —

                           dna Tamara PERIŠIN;

                           —

                           dl Miguel SAMPOL PUCURULL;

                           —

                           dna Petra ŠKVAŘILOVÁ-PELZL;

                           —

                           dna Gabriele STEINFATT;

                           —

                           dna Vesna TOMLJENOVIĆ.

               (2)   Dl Iko NÕMM este numit judecător în cadrul Tribunalului pentru perioada cuprinsă între 1 septembrie 2019 și 31 august 2022.

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 29 mai 2019.

                  Președintele

               L. ODOBESCU

            (1)  Regulamentul (UE, Euratom) 2015/2422 al Parlamentului European și al Consiliului din 16 decembrie 2015 de modificare a Protocolului nr. 3 privind Statutul Curții de Justiție a Uniunii Europe (JO L 341, 24.12.2015, p. 14).


Decizia Comisiei din 13/06/2019 de declarare a unei concentrări compatibilă cu piaţa comună (Cazul COMP/M.9323 - RheinEnergie AG / SPIE Deutschland & Zentraleuropa GmbH) în temeiul Regulamentului (CE) nr. 139/2004 al Consiliului (Numai textul în limba germană este autentic.)


title: Decizia (PESC) 2019/1112 a Comitetului politic și de securitate din 12 iunie 2019 privind numirea comandantului forței UE pentru operația militară a Uniunii Europene în zona central-sudică a Mării Mediterane (EUNAVFOR MED operația SOPHIA) și de abrogare a Deciziei (PESC) 2018/1219 (EUNAVFOR MED/1/2019)

text:
                  1.7.2019

                  RO

                  Jurnalul Oficial al Uniunii Europene

                  L 176/2

         DECIZIA (PESC) 2019/1112 A COMITETULUI POLITIC ȘI DE SECURITATE
         din 12 iunie 2019
         privind numirea comandantului forței UE pentru operația militară a Uniunii Europene în zona central-sudică a Mării Mediterane (EUNAVFOR MED operația SOPHIA) și de abrogare a Deciziei (PESC) 2018/1219 (EUNAVFOR MED/1/2019)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Decizia (PESC) 2015/778 a Consiliului din 18 mai 2015 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA) (1), în special articolul 6,
         întrucât:

                     (1)

                     În temeiul articolului 6 alineatul (1) din Decizia (PESC) 2015/778, Consiliul a autorizat Comitetul politic și de securitate (COPS) să adopte decizii privind numirea comandantului forței UE pentru EUNAVFOR MED operația SOPHIA (denumit în continuare „comandantul forței UE”).

                     (2)

                     La 23 august 2018, COPS a adoptat Decizia (PESC) 2018/1219 (2) de numire a contraamiralului de flotilă Stefano TURCHETTO în calitatea de comandant al forței UE.

                     (3)

                     Comandantul operației UE pentru EUNAVFOR MED operația SOPHIA a recomandat numirea contraamiralului de flotilă Ettore SOCCI pentru ca acesta să îi succeadă contraamiralului de flotilă Stefano TURCHETTO în calitatea de nou comandant al forței UE, începând cu 12 iunie 2019.

                     (4)

                     La 5 iunie 2019, Comitetul militar al Uniunii Europene a sprijinit recomandarea respectivă.

                     (5)

                     Decizia (PESC) 2018/1219 ar trebui abrogată.

                     (6)

                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,

               ADOPTĂ PREZENTA DECIZIE:

            Articolul 1
            Contraamiralul de flotilă Ettore SOCCI este numit comandant al forței UE pentru operația militară a Uniunii Europene în zona central-sudică a Mării Mediterane (EUNAVFOR MED operația SOPHIA) începând cu 12 iunie 2019.

            Articolul 2
            Decizia (PESC) 2018/1219 se abrogă.

            Articolul 3
            Prezenta decizie intră în vigoare la 12 iunie 2019.

            Adoptată la Bruxelles, 12 iunie 2019.

                  Pentru Comitetul politic și de securitate

                  Președintele

               S. FROM-EMMESBERGER

            (1)  JO L 122, 19.5.2015, p. 31.

            (2)  Decizia (PESC) 2018/1219 a Comitetului politic și de securitate din 23 august 2018 privind numirea comandantului forței UE pentru operația militară a Uniunii Europene în zona central-sudică a Mării Mediterane (EUNAVFOR MED operația SOPHIA) și de abrogare a Deciziei (PESC) 2017/2432 (EUNAVFOR MED/1/2018) (JO L 226, 7.9.2018, p. 5).


title: Decizia (PESC) 2019/1113 a Comitetului politic și de securitate din 19 iunie 2019 privind numirea comandantului forței misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) (EUTM RCA/1/2019)

text:
                  1.7.2019

                  RO

                  Jurnalul Oficial al Uniunii Europene

                  L 176/4

         DECIZIA (PESC) 2019/1113 A COMITETULUI POLITIC ȘI DE SECURITATE
         din 19 iunie 2019
         privind numirea comandantului forței misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) (EUTM RCA/1/2019)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Decizia (PESC) 2016/610 a Consiliului din 19 aprilie 2016 privind o misiune PSAC de instruire militară a Uniunii Europene în Republica Centrafricană (EUTM RCA) (1), în special articolul 5 alineatul (1),
         întrucât:

                     (1)

                     Prin Decizia (PESC) 2016/610, Consiliul a autorizat Comitetul politic și de securitate (COPS), în conformitate cu articolul 38 din Tratatul privind Uniunea Europeană, să adopte deciziile corespunzătoare de control politic și de conducere strategică a misiunii EUTM RCA, inclusiv deciziile privind numirea următorilor comandanți ai forței misiunii UE.

                     (2)

                     La 19 decembrie 2017, COPS a adoptat Decizia (PESC) 2017/2439 (2) prin care generalul de brigadă Hermínio TEODORO MAIO era numit în funcția de comandant al forței misiunii UE pentru EUTM RCA.

                     (3)

                     La 15 mai 2019, Comitetul militar al Uniunii Europene a recomandat aprobarea desemnării generalului de brigadă Éric PELTIER ca succesor al generalului de brigadă Hermínio TEODORO MAIO în funcția de comandant al forței misiunii UE pentru EUTM RCA începând cu 8 iulie 2019.

                     (4)

                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,

               ADOPTĂ PREZENTA DECIZIE:

            Articolul 1
            Generalul de brigadă Éric PELTIER este numit în funcția de comandant al forței misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) începând cu 8 iulie 2019.

            Articolul 2
            Prezenta decizie intră în vigoare la data adoptării.

            Adoptată la Bruxelles, 19 iunie 2019.

                  Pentru Comitetul politic și de securitate

                  Președintele

               S. FROM-EMMERSBERGER

            (1)  JO L 104, 20.4.2016, p. 21.

            (2)  Decizia (PESC) 2017/2439 a Comitetului politic și de securitate din 19 decembrie 2017 privind numirea comandantului forței misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) (EUTM RCA/4/2017) (JO L 344, 23.12.2017, p. 40).


title: Decizia (PESC) 2019/1114 a Consiliului din 28 iunie 2019 de modificare a Deciziei 2013/354/PESC privind Misiunea de Poliție a Uniunii Europene pentru teritoriile palestiniene (EUPOL COPPS)

text:
                  1.7.2019

                  RO

                  Jurnalul Oficial al Uniunii Europene

                  L 176/5

         DECIZIA (PESC) 2019/1114 A CONSILIULUI
         din 28 iunie 2019
         de modificare a Deciziei 2013/354/PESC privind Misiunea de Poliție a Uniunii Europene pentru teritoriile palestiniene (EUPOL COPPS)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 3 iulie 2013, Consiliul a adoptat Decizia 2013/354/PESC (1), prin care Misiunea de Poliție a Uniunii Europene pentru teritoriile palestiniene (EUPOL COPPS) a fost prelungită de la 1 iulie 2013.

                     (2)

                     La 29 iunie 2018, Consiliul a adoptat Decizia (PESC) 2018/942 (2), prin care Decizia 2013/354/PESC a fost modificată și EUPOL COPPS a fost prelungită pentru perioada 1 iulie 2018-30 iunie 2019.

                     (3)

                     În urma revizuirii strategice a EUPOL COPPS, EUPOL COPPS ar trebui să fie prelungită pentru o perioadă suplimentară de 12 luni, până la 30 iunie 2020.

                     (4)

                     Prin urmare, Decizia 2013/354/PESC ar trebui să fie modificată în consecință.

                     (5)

                     EUPOL COPPS se va desfășura în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

               ADOPTĂ PREZENTA DECIZIE:

            Articolul 1
            Decizia 2013/354/PESC se modifică după cum urmează:

                        1.

                        La articolul 12 alineatul (1), se adaugă următorul paragraf:
                        „Valoarea de referință financiară destinată acoperirii cheltuielilor aferente EUPOL COPPS în perioada 1 iulie 2019-30 iunie 2020 este de 12 430 000 EUR.”

                        2.

                        La articolul 15, al treilea paragraf se înlocuiește cu următorul text:
                        „Decizia expiră la 30 iunie 2020.”

            Articolul 2
            Prezenta decizie intră în vigoare la data adoptării.
            Decizia se aplică de la 1 iulie 2019.

            Adoptată la Bruxelles, 28 iunie 2019.

                  Pentru Consiliu

                  Președintele

               G. CIAMBA

            (1)  Decizia 2013/354/PESC a Consiliului din 3 iulie 2013 privind Misiunea de Poliție a Uniunii Europene pentru teritoriile palestiniene (EUPOL COPPS) (JO L 185, 4.7.2013, p. 12).

            (2)  Decizia (PESC) 2018/942 a Consiliului din 29 iunie 2018 de modificare a Deciziei 2013/354/PESC privind Misiunea de Poliție a Uniunii Europene pentru teritoriile palestiniene (EUPOL COPPS) (JO L 166, 3.7.2018, p. 17).


title: Decizia (PESC) 2019/1115 a Consiliului din 28 iunie 2019 de modificare a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah)

text:
                  1.7.2019

                  RO

                  Jurnalul Oficial al Uniunii Europene

                  L 176/6

         DECIZIA (PESC) 2019/1115 A CONSILIULUI
         din 28 iunie 2019
         de modificare a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 25 noiembrie 2005, Consiliul a adoptat Acțiunea comună 2005/889/PESC (1) privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah).

                     (2)

                     La 29 iunie 2018, Consiliul a adoptat Decizia (PESC) 2018/943 (2) de modificare a Acțiunii comune 2005/889/PESC și de prelungire a acesteia până la 30 iunie 2019.

                     (3)

                     În urma revizuirii strategice a EU BAM Rafah, EU BAM Rafah ar trebui prelungită pentru o perioadă suplimentară de 12 luni, până la 30 iunie 2020.

                     (4)

                     Prin urmare, Acțiunea comună 2005/889/PESC ar trebui modificată în consecință.

                     (5)

                     EU BAM Rafah se va desfășura în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

               ADOPTĂ PREZENTA DECIZIE:

            Articolul 1
            Acțiunea comună 2005/889/PESC se modifică după cum urmează:

                        1.

                        La articolul 13 alineatul (1), se adaugă următorul paragraf:
                        „Valoarea de referință financiară destinată acoperirii cheltuielilor aferente misiunii EU BAM Rafah în perioada 1 iulie 2019-30 iunie 2020 este de 2 150 000 EUR.”

                        2.

                        La articolul 16, al doilea paragraf se înlocuiește cu următorul text:
                        „Expiră la 30 iunie 2020.”

            Articolul 2
            Prezenta decizie intră în vigoare la data adoptării.
            Se aplică de la 1 iulie 2019.

            Adoptată la Bruxelles, 28 iunie 2019.

                  Pentru Consiliu

                  Președintele

               G. CIAMBA

            (1)  Acțiunea comună 2005/889/PESC a Consiliului din 25 noiembrie 2005 privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (JO L 327, 14.12.2005, p. 28).

            (2)  Decizia (PESC) 2018/943 a Consiliului din 29 iunie 2018 de modificare a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (JO L 166, 3.7.2018, p. 19).


Decizia Comisiei din 19/06/2019 de declarare a unei concentrări compatibilă cu piaţa comună (Cazul COMP/M.9392 - EQT Fund Management S.à r.l. / Parques Reunidos Servicios Centrales S.A.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)